Først stod det et mursteinstårn som var bygd 1830-1832, maken til Jomfruland fyr, men som blei nedrevet 1910 og erstatta med et støpejernstårn. I 1910 blei det også bygd ny forvalterbolig i direkte forbindelse med den gamle lafta som var fra anleggstida, og blei innreda som bolig for reserveassistenten. Det budde to fyrvokterfamilier her samtidig. Nord for havna står det ei lita losvakthytte, bygd 1947 av et styrehus fra ei skøyte. Øst for havna var det en semafor med signalmast for å sende synlige signal med hjelp av signalflagg til skuter som seilte forbi. Skuter kunne også signalere tilbake, og meldinga gikk da videre fra Oksøy med telegraf til byen som videreformidla meldinga til skipsreder eller befrakter.
15 (Fredning av bygninger, anlegg m.v. fra nyere tid)